C 143/20
RO
Jurnalul Oficial al Uniunii Europene
31.3.2022
Insula este deosebit de secetoasă.
În lunile de vară, când strugurii se coc, temperaturile pe timp de zi sunt foarte ridicate.
În această perioadă secetoasă prelungită, plantele își satisfac nevoia de hidratare cu ajutorul vaporilor rezultați din evaporarea apei mării.
Vaporii se ridică din caldeiră și învăluie insula.
În același timp, în lunile de vară, insula este biciuită de vânturile nemiloase din nord, cunoscute sub numele de Meltemi, care împiedică acumularea umidității pe struguri pe timp de zi.
Cu toate acestea, pe timp de noapte, când temperaturile scad, iar condițiile climatice devin relativ umede, solul vulcanic al insulei absoarbe umiditatea și alimentează astfel vița-de-vie.
În locurile în care solul este puternic înclinat, populația din Santorini a construit celebrele pezoules (terase din piatră).
Cu alte cuvinte, oamenii au transformat terenul în terase pentru a facilita cultivarea și pentru a limita pierderea apei.
Ca urmare a acestei combinații pedoclimatice unice, strugurii din Santorini se coc repede și își mențin aciditatea.
La fel ca orice altceva de pe insula biciuită de vânt, chiar și vița-de-vie are o formă unică.
Plantele sunt foarte distanțate și cresc aproape de sol.
Pentru a proteja strugurii de vânturile neobosite care biciuiesc insula iarna, populația din Santorini are o metodă de tăiere a viței-de-vie în formă de coroană, strugurii formându-se în interior.
Rareori se înregistrează daune importante cauzate de insecte și boli.
Pentru protecția plantelor, se intervine o singură dată sau de două ori, preventiv, cu sulf, primăvara.
Plantațiile viticole din Santorini sunt cele mai vechi din Grecia.
Unele plante de viță-de-vie ar putea avea până la 300 de ani.
Plantele de viță-de-vie au rădăcini proprii.
Acestea nu sunt altoite pe portaltoaie americane, iar filoxera, insecta dăunătoare care continuă să distrugă plantațiile viticole din întreaga lume, nu a ajuns niciodată aici.
Din fericire, solul vulcanic al insulei, cu un deficit de argilă și un conținut foarte ridicat de nisip (93-97 %), nu este prielnic acestei insecte.
Prin urmare, o serie de factori creează un microclimat unic în lume.
Acesta contribuie la coacerea completă a strugurilor și le conferă acestora caracteristici speciale, precum aciditatea ridicată revigorantă și tăria alcoolică ridicată.
8.5.
Calitatea, legătura istorică, culturală și socială și mediul geografic - vin alb De ta l ii d es p r e prod u s Plantațiile viticole de pe insulele Santorini și Thirasia sunt adevărate belvederi la Marea Egee.
Vara, vântul din nord, celebrul Meltemi, previne temperaturile ridicate, creând astfel un microclimat deosebit, care contribuie la coacerea strugurilor și îmbunătățește compoziția acestora în etapa de maturare „tehnologică”, și anume luând în considerare aciditatea, culoarea, aromele, zaharurile etc.
Se obțin astfel vinuri de o calitate excepțională.
Vinurile cu DOP „Santorini” sunt produse din soiurile locale de struguri Assyrtiko, Athiri și Aidani.
În special, vinul alb sec cu DOP „Santorini” este obținut în proporție de cel puțin 85 % din struguri din soiul Assyrtiko.
Procentul rămas este alcătuit din struguri din soiurile Aidani și Athiri.
Combinația dintre climă, compoziția solurilor de pe insule, soiurile de struguri cultivate, atenția acordată viței-de-vie și tehnicile de vinificație utilizate contribuie la obținerea caracteristicilor calitative ale vinurilor cu DOP „Santorini”.
Această combinație le permite să se învechească și să își îmbunătățească caracteristicile în timp.
Vinul alb sec învechit este de culoare galben-auriu intens, cu nuanțe portocalii.
Aromele sale amintesc în principal de mierea din flori, de fructe semințoase precum gutuia și de diferite dulcețuri din fructe.
De asemenea, sunt prezente note de fructe cu coajă lemnoasă, cum ar fi migdalele și alunele prăjite.
Se constată frecvent note condimentate, cum ar fi de chimen și de coriandru, de plante precum mușcata, cimbrișorul, salvia, mușețelul și o notă finală de smochine uscate; aceste arome sunt, de asemenea, prezente la degustare, alături de aromele de miere și de fructe uscate.
Vinurile învechite au, de asemenea, o textură cremoasă.
Ca urmare a celor de mai sus, aceste vinuri sunt generoase și complexe, corpolente și au un gust rezidual și mai prelungit.
8.6.
Calitatea, legătura istorică, culturală și socială și mediul geografic - vin alb I ntera cț i un ea c au za l ă După cum se detaliază în secțiunile de mai sus, unicitatea vinurilor cu DOP „Santorini” se datorează caracteristicilor specifice ale insulei și practicilor specifice de cultivare.
Printre acestea se numără: